CELEX: 62021TN0514
Language: sk
Date: 2021-08-21 00:00:00
Title: Vec T-514/21: Žaloba podaná 21. augusta 2021 – Associazione „Terra Mia Amici No Tap“/EIB

25.10.2021   
            
            
               SK
            
            
               Úradný vestník Európskej únie
            
            
               C 431/43
            
         
      Žaloba podaná 21. augusta 2021 – Associazione „Terra Mia Amici No Tap“/EIB
      (Vec T-514/21)
      (2021/C 431/52)
      Jazyk konania: taliančina
      
         Účastníci konania
      
      
         Žalobca: Associazione „Terra Mia Amici No Tap“ (Melendugno, Taliansko) (v zastúpení: A. Calò, advokát)
      
         Žalovaná: Európska investičná banka (EIB)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  rozhodol, že Európska investičná banka (EIB) úmyselne neodpovedala na žiadosť o preskúmanie podanú združením, ktoré je žalobcom,
               
            
                  —
               
               
                  uložil Európskej investičnej banke povinnosť vydať rozhodnutie o zrušení financovania poskytnutého spoločnosti TAP AG,
               
            
                  —
               
               
                  uložil žalovanej náhradu trov konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza tri žalobné dôvody.
      
                  1.
               
               
                  Prvý žalobný dôvod je založený na porušení Aarhuského dohovoru (1) a nariadenia (ES) 1367/2006 zo 6. septembra 2006 (2) (ďalej len „Aarhurské nariadenie“).
                  
                              —
                           
                           
                              V tejto súvislosti žalobca tvrdí, že podľa článku 10 ods. 1 Aarhurského nariadenia platí, že „[a]kákoľvek mimovládna organizácia, ktorá spĺňa podmienky uvedené v článku 11, je oprávnená požiadať o vnútorné preskúmanie inštitúciu alebo orgán Spoločenstva, ktorý prijal správny akt podľa zákona o životnom prostredí alebo v prípade údajnej správnej nečinnosti mal takýto akt prijať“. V prejednávanej veci mala EIB odpovedať v lehote stanovenej v uvedenom článku 10 tohto nariadenia, čo nechcela urobiť.
                           
                        
            
                  2.
               
               
                  Druhý žalobný dôvod je založený na porušení bodu 36 vyhlásenia EIB o environmentálnych a sociálnych zásadách a normách vydaného v roku 2009.
                  
                              —
                           
                           
                              V tejto súvislosti žalobca tvrdí, že v prejednávanej veci článok 36 stanovuje, že EIB požaduje, aby všetky projekty, ktoré financuje, rešpektovali aspoň:
                              
                                          —
                                       
                                       
                                          uplatniteľné vnútroštátne právne predpisy v oblasti životného prostredia,
                                       
                                    
                                          —
                                       
                                       
                                          uplatniteľné právne predpisy Únie v oblasti životného prostredia, najmä smernicu [Európskeho parlamentu a Rady] 2014/52/EÚ [zo 16. apríla 2014, ktorou sa mení smernica 2011/92/EÚ o posudzovaní vplyvov určitých verejných a súkromných projektov na životné prostredie] a smernice o ochrane prírody, ako aj odvetvové smernice a „prierezové“ smernice,
                                       
                                    
                        
                              —
                           
                           
                              zásady a požiadavky medzinárodných dohovorov v oblasti životného prostredia začlenených do práva Únie.
                              V prejednávanej veci nebol dodržaný ani jeden z uvedených bodov.
                              Boli totiž preukázané nasledujúce porušenia:
                              
                                          a)
                                       
                                       
                                          
                                             právne predpisy Únie v oblasti životného prostredia, a najmä:
                                          
                                                      a.I
                                                   
                                                   
                                                      odôvodnenie 36 v spojení s článkami 4 a 14 nariadenia EÚ 347/2013 (3) (neexistencia analýz nákladov a prínosov);
                                                   
                                                
                                                      a.II
                                                   
                                                   
                                                      odôvodnenie 31 nariadenia 347/2013, v spojení s článkom 5 ods. 1 a prílohou IV, poznámkou 1 smernice 2011/92/EÚ (4) (externé kumulatívne vplyvy);
                                                   
                                                
                                                      a.III
                                                   
                                                   
                                                      odôvodnenie 31 nariadenia 347/2013 v spojení s článkom 5 ods. 1 a prílohou IV, poznámkou 1 smernice 2011/92/EÚ (interné kumulatívne vplyvy) – zákaz „fragmentačnej“ taktiky;
                                                   
                                                
                                                      a.IV
                                                   
                                                   
                                                      článok 2 ods. 1 smernice 2011/92/EÚ, článok 6 ods. 3 a 4 smernice o biotopoch;
                                                   
                                                
                                                      a.V
                                                   
                                                   
                                                      článok 4 ods. 4. smernice 2009/147 (5), smernica o vtáctve;
                                                   
                                                
                                                      a.VI
                                                   
                                                   
                                                      odôvodnenie 30 v spojení s článkom 9 nariadenia 1367/2006 a článkom 6 smernice 2014/52/EÚ (transparentnosť a účasť);
                                                   
                                                
                                                      a.VII
                                                   
                                                   
                                                      odôvodnenie 28 v spojení s článkom 7 nariadenia 347/2013 (právne predpisy o ochrane biotopov);
                                                   
                                                
                                                      a.VIII
                                                   
                                                   
                                                      porušenie článku 191 ods. 1 ZFEÚ v spojení s porušením vyhlásenia EIB o environmentálnych a sociálnych zásadách a normách, schváleného správnou radou z 3. februára 2009.
                                                   
                                                
                                    
                                          b)
                                       
                                       
                                          
                                             talianske právne predpisy, najmä:
                                          
                                                      b.I
                                                   
                                                   
                                                      legislatívny dekrét č. 42/2004, ktorým sa preberá dohovor o krajine, článok 26;
                                                   
                                                
                                                      b.II
                                                   
                                                   
                                                      legislatívny dekrét č. 42/2004, ktorým sa preberá dohovor o krajine, článok 146;
                                                   
                                                
                                                      b.III
                                                   
                                                   
                                                      článok 14b zákona č. 241 zo 7. augusta 1990 o medzirezortnej konferencii;
                                                   
                                                
                                                      b.IV
                                                   
                                                   
                                                      ustanovenie A57 ministerského nariadenia 223/14 o zlučiteľnosti so životným prostredím;
                                                   
                                                
                                                      b.V
                                                   
                                                   
                                                      legislatívny dekrét 152/06, nesplnenie povinností;
                                                   
                                                
                                                      b.VI
                                                   
                                                   
                                                      článok 452c trestného zákona (environmentálna katastrofa).
                                                   
                                                
                                    
                        
            
                  3.
               
               
                  Tretí žalobný dôvod je založený na porušení nariadenia Európskeho parlamentu a Rady 347/2013 zo 17. apríla 2013.
                  
                              —
                           
                           
                              V tejto súvislosti žalobca tvrdí, že nikdy nemala byť vykonaná príslušná analýza nákladov a prínosov.
                           
                        
            
         (1)  Aarhuský dohovor o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Ú. v. EÚ L 124, 2005, s. 4).
      
         (2)  Nariadenie Európskeho parlamentu a Rady (ES) č. 1367/2006 zo 6. septembra 2006 o uplatňovaní ustanovení Aarhuského dohovoru o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia na inštitúcie a orgány Spoločenstva (Ú. v. EÚ L 264, 2006, s. 13).
      
         (3)  Nariadenie Európskeho parlamentu a Rady (EÚ) č. 347/2013 zo 17. apríla 2013 o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES a menia a dopĺňajú nariadenia (ES) č. 713/2009, (ES) č. 714/2009 a (ES) č. 715/2009 (Ú. v. EÚ L 115, 2013, s. 39).
      
         (4)  Smernica Európskeho parlamentu a Rady 2011/92/EÚ z 13. decembra 2011 posudzovaní vplyvov určitých verejných a súkromných projektov na životné prostredie (Ú. v. EÚ L 26, 2012. s. 1).
      
         (5)  Smernica Európskeho parlamentu a Rady 2009/147/RS z 30. novembra 2009 o ochrane voľne žijúceho vtáctva (Ú. v. EÚ L 20, 2010, s. 7).